
SUTIKIMO VAŽIUOTI DIDŽIAGABARITE IR (AR) SUNKIASVORE TRANSPORTO PRIEMONE AR JOS JUNGINIU (KONKREČIOS) SAVIVALDYBĖS VIETINĖS REIKŠMĖS KELIAIS IŠDAVIMAS IR PANAIKINIMAS ARBA JAME NURODYTOS TRANSPORTO PRIEMONĖS KEITIMAS

Paslaugos apibūdinimas
Didžiagabaritėmis ir (ar) sunkiasvorėmis transporto priemonėmis (jų junginiais) kroviniai gali būti vežami Kėdainių rajono savivaldybės vietinės reikšmės keliais ir gatvėmis tik gavus leidimą, kurio išdavimą lemia kelių ir jų statinių būklė. Leidimai išduodami tik nedalomiems kroviniams vežti ir kai krovinių negalima arba netikslinga vežti kitos rūšies transporto priemonėmis.
Atvejai:
1. Leidimo važiuoti didžiagabarite ir (ar) sunkiasvore transporto priemone ar jos junginiu savivaldybės keliais išdavimas.
2. Leidime važiuoti didžiagabarite ir (ar) sunkiasvore transporto priemone ar jos junginiu savivaldybės keliais nurodytos transporto priemonės keitimas.
 Leidimai išduodami Apraše nustatyta tvarka sumokėjus Kėdainių rajono savivaldybės tarybos sprendimu nustatyto dydžio mokestį už naudojimąsi savivaldybės vietinės reikšmės keliais, gatvėmis ir jų infrastruktūra.
Norint gauti leidimą, ne vėliau kaip prieš 5 darbo dienas iki numatomo važiavimo dienos,  būtina pateikti nustatytos formos prašymą (priedas). Teikiant prašymą įgaliotam asmeniui, turi būti pateiktas  ir įgaliojimas (ar jo patvirtinta kopija). Prašymą ir reikiamus dokumentus pateikia ir už pateiktų duomenų tikslumą ir teisingumą atsako didžiagabaritės ir (ar) sunkiasvorės transporto priemonės savininkas ar valdytojas, ar jo įgaliotas asmuo. 
Paslaugos gavėjui leidimas išduodamas tiesiogiai atvykus į savivaldybės administraciją, registruotu laišku, elektroniniu laišku, per E. pristatymo informacinę sistemą arba prisijungus prie Elektroninių valdžios vartų www.epaslaugos.lt. Elektroniniu būdu pateikti prašymai turi būti pasirašyti kvalifikuotu elektroniniu parašu (t. y. naudojantis asmens tapatybės kortele arba mobiliuoju parašu, arba specialia USB laikmena ir pan.).
Turto valdymo skyriaus atsakingas specialistas apskaičiuoja konkretų mokesčio už naudojimąsi Kėdainių rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis dydį pagal Apraše nustatytą tvarką ir dydžius bei perduoda asmeniui prašyme nurodytu elektroninio pašto adresu per 2 darbo dienas po prašymo pateikimo dienos.  
Gavus duomenis apie sumokėtą mokestį, ne vėliau kaip kitą darbo dieną išduodamas leidimas, išskyrus atvejus, kai važiuojama likviduoti įvykį ar šalinti jo padarinius, kuris išduodamas ne vėliau kaip per vieną darbo dieną po prašymo ir kitų dokumentų bei reikalingų duomenų pateikimo, tačiau dar nesumokėjus mokesčio. 
Kai pateikiamas netinkamai užpildytas prašymas, su prašymu pateikiami ne visi ar reikalavimų neatitinkantys, netinkamai užpildyti dokumentai, Turto valdymo skyrius ne vėliau kaip per 2 darbo dienas nuo prašymo gavimo dienos apie tai elektroniniu paštu informuoja pareiškėją. 
Kėdainių rajono savivaldybės administracijos direktorius suteikia leidimą naudotis keliais arba motyvuotai atsisako jį suteikti ne vėliau kaip per 3 darbo dienas nuo tinkamai užpildyto prašymo gauti leidimą naudotis keliais ir (ar) trūkstamų dokumentų ar duomenų gavimo dienos. 
Leidimo naudotis keliais nereikia, jeigu:
[bookmark: part_1c578b08c42c40538a2afd3ca456e331]1. traktoriumi ar savaeige žemės ūkio mašina, kurių matmenys (ilgis, plotis, aukštis) su kroviniu ar be jo yra didesni už didžiausiuosius leidžiamus naudojantis keliais transporto priemonės ar jų junginio matmenis ir kurių kraštiniai taškai paženklinti, važiuojama į lauką, iš vieno lauko į kitą lauką ar grįžtama iš jo.
[bookmark: part_9900bf67330744cdab4ece9f70fd0206]2. krašto apsaugos sistemos ir užsienio valstybių ginkluotųjų pajėgų transporto priemonės matmenys su kroviniu ar be jo yra didesni už didžiausiuosius leidžiamus naudojantis keliais transporto priemonės ar jų junginio matmenis: aukštį ne daugiau kaip 50 cm ir (ar) plotį ne daugiau kaip 45 cm, ir (ar) ilgį ne daugiau kaip 350 cm.

Paslaugos teikimo proceso aprašymas
1. Paslaugos gavėjas užpildo nustatytos formos prašymą (priedas) ir kartu su šiame aprašyme nurodytais dokumentais (jeigu prašymas siunčiamas paštu arba elektroniniu būdu, prie prašymo turi būti pridedamos visų reikiamų dokumentų kopijos, patvirtintos teisės aktų nustatyta tvarka) ir pateikia prašymą paslaugos aprašymo pradžioje nurodytu būdu.
2. Paslaugos vykdytojas teisės aktuose nustatyta tvarka išnagrinėja prašymą ir priima sprendimą arba patenkinti prašymą, arba atmeta prašymą, arba informuoja paslaugos gavėją dėl prašymo papildymo. 
3. Turto valdymo skyriaus atsakingas specialistas apskaičiuoja konkretų mokesčio už naudojimąsi Kėdainių rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis dydį pagal Apraše nustatytą tvarką ir dydžius bei perduoda asmeniui prašyme nurodytu elektroninio pašto adresu per 2 darbo dienas po prašymo pateikimo dienos.  
4. Gavus duomenis apie sumokėtą mokestį, ne vėliau kaip kitą darbo dieną išduodamas leidimas, išskyrus atvejus, kai važiuojama likviduoti įvykį ar šalinti jo padarinius, kuris išduodamas ne vėliau kaip per vieną darbo dieną po prašymo ir kitų dokumentų ir reikalingų duomenų pateikimo, tačiau dar nesumokėjus mokesčio.
5. Paslaugos gavėjui leidimas pateikiamas jo prašyme nurodytu būdu ‒ atvykus į Savivaldybės administraciją, registruotu laišku, elektroniniu laišku ar per E. pristatymas informacinę sistemą.

Paslaugos teikimo informacija
Paslauga teikiama neelektroniniu būdu. Paslaugos suteikimo trukmė – 10 dienų. Paslaugos suteikimo kaina – pagal Apraše nustatytą tvarką ir dydžius.

Teisės aktai, reguliuojantys paslaugos teikimą
1. Lietuvos Respublikos kelių įstatymas
2. Lietuvos Respublikos kelių priežiūros ir plėtros programos finansavimo įstatymas 
3. Lietuvos Respublikos susisiekimo ministro 2002 m. vasario 18 d. įsakymu Nr. 3-66 „Dėl Didžiausiųjų leidžiamų naudojantis keliais transporto priemonių ar jų junginių techninių parametrų aprašo patvirtinimo“
4. Kėdainių rajono savivaldybės tarybos 2015 m. vasario 13 d. sprendimas Nr. TS-30 „Dėl Leidimų važiuoti Kėdainių rajono savivaldybės vietinės reikšmės keliais ir gatvėmis  didžiagabaritėmis ir (ar) sunkiasvorėmis transporto priemonėmis (jų junginiais) išdavimo ir mokesčių mokėjimo tvarkos aprašo patvirtinimo“ 
 
Informacija ir dokumentai, kuriuos turi pateikti asmuo
1. [bookmark: part_d9ff0fcb455848c894397000eea09788]Prašymą (priedas), kuriame nurodo:
1.1 transporto priemonės (jų junginio) savininką ar valdytoją, jo adresą, telefoną;
1.2 važiavimo maršrutą;
1.3 važiavimo laiką;
1.4. duomenis apie pakrautą transporto priemonę (jų junginį):
1.4.1. transporto priemonės (-ių) markę, modelį, valstybinį Nr.;
1.4.2. transporto priemonės (-ių) (jų junginio) ilgį;
1.4.3. transporto priemonės (-ių) (jų junginio) plotį;
1.4.4. transporto priemonės (-ių) (jų junginio) aukštį:
1.4.4.1. faktišką pakrautos transporto priemonės (jų junginio) masę;
1.4.4.2. ašių išsidėstymo schemą ir jų apkrovų dydžius bei atstumus tarp ašių;
1.4.5. krovinio dalių skaičių ir jo svorį.
2. [bookmark: part_c41a97746ae54e14a7c39df7e207c103][bookmark: part_337ba880456c4594acd1cf889caee4e9]Kvitus ar pažymas apie sumokėtą mokestį.

Už paslaugos teikimą atsakingų asmenų kontaktai
Turto valdymo skyriaus vyr. specialistė Aistė Lekečinskienė, tel. +370 347 69522 el. p. aiste.lekecinskiene@kedainiai.lt.

Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
[bookmark: part_3c409f2e94714c20894680e622fc0dc9]Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.
